open-index/open-wikipedia-markdown huggingface dataset:
Jens Rosing

**Jens Christian Rosing** (født 28. juli 1925 i Jakobshavn, død 24. mai 2008), var en grønlandsk forfatter og illustratør. Han har blant annet tegnet Grønlands riksvåpen i 1985: en stående isbjørn; og flere andre grønlandske frimerker.

Han var sønn av den grønlandske forfatteren, presten og maleren Otto Rosing. Han mottok i 1979 Dansk forfatterforenings Faglitterære pris, i 1985 Grønlands hjemmestyres kulturpris og fra 1989 Statens Kunstfonds hædersydelse.

Han har utgitt en lang rekke bøker om og fra Grønland. Noen av hans tekster er utgitt på norsk i antologien *[[Inuit, myter og sagn fra Grønland]]*, 2006

## Referanser
Li Yuan-zu

**Li Yuan-zu** (født 24. september 1923 i Pingjiang i Hunan i Kina, død 8. mars 2017 i Republikken Kina) var en taiwansk politiker tilhørende Kuomintang. 
Han var visepresident for Republikken Kina fra 1988 til 1996.

## Referanser
Aka Høegh

**Aka Høegh** (født 16. desember 1947 i Qullissat) er en grønlandsk billedhugger. Hun regnes som en av de mest betydningsfulle nålevende grønlandske kunstnerne. Hennes fulle navn var **Nukardleq Najâraq Eva Høegh**. 

Aka vokste opp i Qaqortoq, sammen med åtte søstre. Hun hadde allerede fra barndommen interesse for kunst. Moren kom fra Kangaamiut ved Maniitsoq (Sukkertoppen), som lenge har hatt et kunstnermiljø, og faren bygde et verksted til henne. 

Hun hadde tidlig kontakt med framstående grønlandske kunstnere. Jens Rosing oppmuntret henne og ga henne tegneutstyr, og Hans Lynge var hennes læremester. Gjennom sine studier ved kunstakademiet i København jobbet hun også tett sammen billedhuggeren Robert Jacobsen. Hun har også selv undervist ved Kunstskolen i Nuuk. Også den danske maleren Bodil Kaalund har vært mentor for henne.

I starten jobbet hun mest med koldnålsraderinger, men tok også i bruk andre teknikker, og har særlig tatt i bruk naturmaterialer. 

Hun har hatt en rekke dekorasjonsdoppdrag i kirker. Hun har bl.a. lagd korset og døpefontenen i Maniitsoq kirke, og alteret, døpefontenen og loftet i Ammassalik kirke. I Jakobskirken i Roskilde har hun utført frisene i sideskipet. 

Et av hennes mest iøynefallende verk er «Sten og menneske», en serie med (i dag) ca. 50 skulpturer rundt omkring i byen Qaqortoq. I 1993&ndash;94 ble prosjektet startet av 18 nordiske kunstnere, men det er senere lagd flere. Skulpturarbeidene har som mål å få fram menneskeansikter i stein, og nesten hvert år kommer ulike kunstnere fra Grønland, Island, Danmark, Norge, Sverige og Finland for å lage nye skulpturer.

I tillegg har hun har flere andre oppdrag, som design av frimerker og illustrasjon av bøker. Hun har mottatt mange utmerkelser og legater;
* Dansk Grønlandsk Kulturfond 1975
* Jens Rosings Pris 1976
* Nordisk Kulturfond 1977
* Grønlands hjemmestyres kulturpris 1989 
* Anne Marie Telmányis Legat 1992 og 1995.

## Referanser


## Kilder
* Dansk Kvindebiografisk Leksikon – Aka Høegh
Amy Bruckner

**Amy Ellen Bruckner** (født 28. mars 1991 i Conifer i Colorado) er en amerikansk skuespiller og sanger som er mest kjent for rollen som Pim Diffy i *[[Phil fra fremtiden]]*. Hun har også stemmen til Haley Long i tegneserien *Den amerikanske drage Jake Long*, og har spilt i en del filmer.

## Personlig liv
Amy Bruckner ble født i Conifer i Colorado. Hennes far er tysk-amerikansk og hennes mor er amerikansk. Hun har en eldre søster ved navn Annye. Bruckner og hennes familie flyttet til California. Amy går på Athens Academy i Athens i Georgia.

## TV

## Små roller

## Referanser


## Eksterne lenker
*
Jöns Jakob Berzelius

**Jöns Jacob Berzelius** (1779–1848) var en svensk kjemiker. Han oppdaget opptil flere grunnstoffer og lagde en atomvekttabell. Han mottok Copleymedaljen i 1836.

## Svenska Akademien
Berzelius ble innvalgt som medlem av Svenska Akademien 18. september 1837 og tok sete på stol nummer 5 etter Carl von Rosenstein den 20. desember samme år.

## Referanser
Monroedoktrinen

**Monroedoktrinen** er en av USAs politiske doktriner. Den ble formulert av USAs femte president James Monroe (1758–1831) den 2. desember 1823 i hans syvende tale om unionens tilstand for Kongressen. Denne talen gjorde Monroedoktrinen til offisiell amerikansk utenrikspolitikk. Den er derfor et skjellsettende øyeblikk i USAs historie.

Der proklamerte han at europeiske makter ikke lenger skulle tillates å kolonisere eller intervenere og blande seg inn i de nye selvstendige amerikanske nasjoners (både i Nord- og Sør-Amerika) affærer. USA skulle søke å holde seg nøytral i kriger mellom europeiske stater og deres kolonier. Men i tilfelle kriger av slik type senere skulle utvikle seg på de amerikanske kontinent(ene), ville USA anse slike handlinger som fiendtlige. 

Doktrinen ble innført for å beskytte flere land i Sør- og Mellom-Amerika som på denne tiden nettopp var blitt eller var i ferd med å skaffe seg sin selvstendighet, og dermed var i en sårbar fase. 

Doktrinen fikk ny aktualitet under president Donald Trumps andre periode som president. 

## Referanser


## Eksterne lenker
* Om Monroedoktrinen, fra USAs Library of Congress
Alexandra Dahlström

**Lena Marina Alexandra Dahlström** (født 1984) er en svensk skuespiller og regissør. Hun har svensk far og russisk mor og snakker begge språk flytende. Hun ble belønnet med en guldbagge i 1999 for beste kvinnelige hovedrolle for rollen som Elin i *[[Fucking Åmål]]* (sammen med Rebecka Liljeberg).

Høsten 2004 medvirket Dahlström som DJ i *[[Sen kväll med Luuk]]*.

Alexandra Dahlström har dessuten studert til tolk og spesialisert seg på russisk og italiensk. Hun var tolk under innspillingen av *Fucking Åmål*-regissør Lukas Moodyssons film *[[Lilja 4-ever]]*.

## Filmografi (utvalg)
* 2016 – *[[Love Revisited]]*
* 2012 – *[[Blondie]]*
* 2004 – *[[Fröken Sverige (film)|Fröken Sverige]]*
* 1999 – *[[Tomten är far till alla barnen]]*
* 1998 – *[[Fucking Åmål]]*
* 1997 – ''Sanning eller konsekvens

## Referanser


## Eksterne lenker
* alexandra-dahlstrom.net  &ndash; uoffisiell webside
*  
* Skuespiller agent
Per Christian Øiestad

**Per Christian Øiestad** (1936–2023) var en norsk lærer og skolebokforlegger.

Øiestad var i mange år sjef for Gyldendals skolebokavdeling. Han har også skrevet flere lettlest-bøker og teksten til noen billedbøker. Han fikk Kirke- og undervisningsdepartementets billedpris for *Min første bibelbok* (1964), med tegninger av Reidar Johan Berle.

## Referanser
Ten Pound Poms

**Ten Pound Poms** er en vanlig betegnelse i Australia på briter som emigrerte til Australia etter andre verdenskrig under et emigrasjonsprogram etablert og administrert av den australske regjeringen. Programmet omfattet over en million britiske emigranter mellom 1945 og 1972 og var det siste store systematiske migrasjonsprogrammet fra Storbritannia til Australia. Billettprisen var sterkt subsidiert og kostet bare 10 britiske pund, emigrantene måtte imidlertid forplikte seg til å være i Australia i 2 år, ellers måtte de betale reisens faktiske kostnad.

## Eksterne lenker
*  Artikkel i BBC online om «Ten Pound Poms»
*  Artikkel fra University of Sussex at Brighton om «Ten Pound Poms»
Femundløpet

**Femundløpet** er et årlig langdistanse hundeløp som finner sted i Norge, med start og målgang på Røros. Løpet tiltrekker hundekjørere av ulike nasjonaliteter som deltar med sine hundespann. Konkurransen er åpen for både erfarne kjørere og nybegynnere.

Løpet ble første gang arrangert i 1990 og har siden blitt et årlig høydepunkt for hundekjørere fra hele verden og ble etablert som et resultat av økende interesse for sledehundkjøring.

## Klasser
Femundløpet består av fire distanser/klasser: 

Fjunior, F200, F450 og F650. Tallene er kilometer og «F» er forkortelse for Femundløpet. 

## Historie
Ideen til hundeløpet kom i 1989, og i 1990 ble det første løpet med 41 startende arrangert. Dette løpet måtte avbrytes midtveis på grunn av ekstremt mildvær og overvann. De første årene var det Røros Hundeklubb som stod som arrangør. Fra 2001 til 2011 var Femundløpets Venner arrangør, og fra 2012 er det Femundløpet AS som er offisiell arrangør. Lenge  gikk løpet i Røros- og Femundstraktene, oftest i forholdsvis øde områder med lite tilgang for publikum. 

Fra 2006 ble traséen lagt om slik at den i større grad gikk innom befolkningssentrene i Nord-Østerdalen. I tillegg til de mer avsidesliggende stedene, er det nå sjekkpunkter i Tufsingdalen i Os, Tynset, Grimsbu i Folldal og på Tolga, som alle er lett tilgjengelige for publikum.

Femundløpet 2011 var VM i hundekjøring, langdistansene for 8- og 12-spann.

## Traseen

* 1. etappe: Røros-Tufsingdalen, 70 km
* 2. etappe: Tufsingdalen-Femundsvika 72 km
* 3. etappe: Femundsvika-Søvollen (i Rendalen) 70 km
* 4. etappe: Søvollen-Tynset 70 km
* 5. etappe: (Tynset-Grimsbu (F600) 130 km)
* 6. etappe: (Grimsbu-Tynset (F600) 120 km)
* 7. etappe: Tynset-Tolga 30 km 
* 8. etappe: Tolga-Røros 85 km
Dette gir en total løpslengde på 647 km for F600 og 397 km for F400.

## Se også
* Hundekjøring
* Liste over hundekjøringsløp
* Femundløpet 2008
* Femundløpet 2009
* Femundløpet 2010
* VM i hundekjøring 2011 (Femundløpet 2011)
* Femundløpet 2012
* Femundløpet 2014

## Referanser




## Eksterne lenker
*
Raviv Ullman

**Raviv Ullman** (hebraisk: רביב אולמן), kjent som **Ricky Ullman** på scenen, (født 24. januar 1986 i Eilat i Israel), er en israelskfødt amerikansk skuespiller.

Ricky Ullman spiller i TV-serien *[[Phil fra fremtiden]]* som går på Disney Channel.

## Filmografi

## Eksterne lenker
*
Anneliese van der Pol

**Anneliese Louise van der Pol** (født 23. september 1984 i Amsterdam i Nederland) er en nederlandsk-amerikansk skuespiller. Hun er kjent for sin rolle som Chelsea Daniels i komedieserien *[[That's so Raven]]*. Der spiller hun blant annet sammen med Raven-Symoné, Kyle Massey, Orlando Brown og Rondell Sheridan. Hun har videre hatt en rolle i *Bratz The Movie*, og dessuten opptrådt i flere teaterstykker som for eksempel *Beauty and the Beast* i 2007 der hun hadde rollen som Belle.

## Filmografi

## Teater

## Referanser


## Eksterne lenker
* 
* 
* 
*
Franco Marini

**Franco Marini** (født 9. april 1933 i San Pio delle Camere i Italia, død 9. februar 2021 i Roma) var en italiensk politiker og framtredende medlem av Partito Democratico. Han var senatspresident mellom 2006 og 2008. 

Marini arbeida som funksjonær i Cassa per il Mezzogiorno og blei fagforeningsaktiv i Confederazione Italiana Sindacati Lavoratori (CISL), der han var generalsekretær fra 1985 til 1991. Han var også aktiv i Associazioni Cristiane Lavoratori Italiani og i Azione Cattolica. Marini var arbeidsminister i Giulio Andreottis sjuende regjering (1991–1992).

Den 30. januar 2008, i kjølvannet av regjeringskrisa der Romano Prodis regjering måtte gå av, ba Italias president, Giorgio Napolitano, Marini om å forsøke å danne en overgangsregjering. Dette forsøket mislyktes imidlertid, noe som førte til at det blei utlyst nyvalg, et valg som blei vunnet av opposisjonen, under ledelse av Silvio Berlusconi.

Tidlig i januar 2021 blei han ramma av covid-19 og innlagt på Ospedale San Camillo de Lellis i Rieti. Han blei utskrevet seint i januar, men sykdommen meldte seg på nytt, og han blei innlagt på Cinica Villa Mafalda i Roma, der han døde 9. februar i en alder av 87 år.

## Referanser


## Eksterne lenker
* 
*
Sparebank1 Nord-Norges kulturpris

**Sparebank1 Nord-Norges kulturpris** er et årlig stipend som deles ut fra SpareBank 1 Nord-Norges kulturfond til unge kunstnere eller kulturarbeidere i Nord-Norge.

Fondet har en grunnkapital på 1 000 000 kroner, og stipendiet skal gå til et talent som ikke er over 25 år i stipendåret. Søkere må dokumentere kvalitet og vilje til å satse profesjonelt innenfor et område knyttet til kunst eller kulturhåndverk.

## Mottakere
Følgende har mottatt prisen:
* Marie Hermo Jensen (2001), danser fra Hammerfest i Finnmark
* Anders Melhus (2002), fiolinist fra Målselv i Troms
* Marianne Husnes (2003), bildekunstner fra Hemnesberget i Nordland
* Eva Jeanette Iversen (2004), sanger fra Karasjok i Finnmark
* Christina Lein Størmer (2005), sanger fra Tromsø i Troms
* Therese Einmo Jürgensen (2006), danser fra Mosjøen i Nordland
* Jørgen Karlstrøm (2007), komponist fra Alta i Finnmark
* Rebekka Nystabakk (2008), skuespiller fra Sørfold i Nordland
* Pål Moddi Knutsen (2009), musiker fra Senja i Troms
* Lilly Jørstad (2010), sanger fra Vadsø i Finnmark (Opprinnelig fra Russland)
* Kaja Bremnes (2011)‚ *singer/songwriter* fra Harstad i Troms
Øivind Sand

**Øivind Sand** (født 1953) er en norsk lokalpolitiker (Ap). Fra 2007 til 2019 var han ordfører i Rælingen kommune i Akershus. Ved valget i 2007 fikk han  personstemmer, og var med det kommunens mest populære politiker.

## Referanser
Ludvig Olsen-Breilid

**Ole Ludvig Olsen-Breilid** (1869&ndash;1950) var gardbruker og kommunepolitiker i Østre Toten. Breilid satt i herredsstyret i Østre Toten i periodene 1902-04, 1904-07, 1907-10 og 1916-19, innvalgt på Næringspartiets liste (1907–10) og sist (1916–19) på Jordbruksinteressertes liste. Han var også medlem av byggekomiteen for Nordlia kirke, som ble bygd på tomt fra garden hans, Breili.

Breilid var født og oppvokst på Gjøvik, som sønn av sparebankkasserer *Petter Olsen* og fru *Laura*. I 1879 kjøpte Petter Olsen garden Breili i Nordlia, nord i Østre Toten. Det ble Ludvik som skulle ta over og drive garden, men i forbindelse med landbruksutdanning på Haug i Vardal måtte han amputere beinet, noe som sjølsagt vanskeliggjorde gardsarbeidet. Men med en del innleid arbeidshjelp klarte han lenge å drive Breili sjøl. Breilid var gift med *Anna Haug*, datter av en annen kommunepolitiker, Ole Christian Haug. Disse hadde ingen barn.

Ludvik Olsen Breilid var svært opptatt av lokalhistorie. Han skreiv oppvekstskildringer fra Gjøvik i lokalavisene, han bidro til Totens bygdebok og var i tillegg forfatter av flere gardshistorier.

## Bibliografi
*Breilid, Ludvik Olsen: *Gårdshistorie over Breilid gård, Østre Toten* (utrykt manuskript), Oslo 1939.
*Breilid, Ludvik Olsen: *Askjums historie* (utrykt manuskript), Breilid 1941.
*Breilid, Ludvik Olsen: *Nordlien Kapell, innv. 18. januar 1901* (utrykt manuskript), Breilid 1946.

## Referanser
Darren Morgan

**Darren Morgan** (født 1966) er en walisisk tidligere profesjonell snookerspiller.

Han vant verdensmesterskapet for amatører i 1987 og spilte som profesjonell mellom 1988 og 2005. De beste prestasjonene han hadde som profesjonell var seier 9&ndash;8 over Steve Davis i Irish Masters i 1996 og semifinale i verdensmesterskapet i snooker i 1994. Han var også tapende finalist i Welsh Open i 1992 og i Asian Open i 1993.

## Eksterne lenker
*
André Sehmisch

**André Sehmisch** (født 1964) er en tysk tidligere skiskytter.

Under VM 1986 og 1987 tok han tre individuelle medaljer. I 1987 og VM 1989 ble han verdensmester på stafett for DDR. I 1985 gikk han til topps sammenlagt i verdenscupen.

Sehmisch la opp som skiskytter i 1993, og startet sin egen skiskole.

## Referanser


## Eksterne lenker
* 
* André Semischs nettside
* Skiskolen i Ost-Erzgebirge
Thamshavn

**Thamshavn** (også **Thamshamn** og **Tamshamn**) er et sted i Orkland, nord for Orkanger. Stedet har havn, og her ligger bedriften Elkem Thamshavn, som fra 1908 til 1974 var endestasjon på Thamshavnbanen. Stedet ligger ved E39.

## Historikk
Stedet oppsto i 1867 da industrimannen Wilhelm Thams opprettet et sagbruk på det området som nå er oppkalt etter ham. Sønnen Marentius Thams kjøpte sammen med sin sønn Christian Thams gruvene ved Løkken Verk i 1904 og besluttet å bygge en jernbane fra gruven til Thamshavn for å eksportere pyritt til Mellom-Europa med skip. Samtidig begynte dampskipet DS «Orkla» å gå i fast rute mellom Thamshavn og Trondheim.

I 1931 opprettet Orkla gruveselskap smelteverket Orkla Metall (i dag Elkem Thamshavn) for å fremstille svovel og kobber av pyritten. Under andre verdenskrig var Thamshavn ett av målene for sabotasjeaksjoner. I dag er gruven nedlagt, jernbanelinjen er museumsjernbane, men havn og smelteverk er fremdeles i drift. Per 2016 produseres metallurgisk silisium og mikrosilika.

## Referanser


## Litteratur
*
*
Norsk Bokmannslag

**Norsk Bokmannslag** var en forening for nynorskforfattere. Foreningen ble stiftet 11. mars 1910 med formål å fremme litteratur på landsmål. Første formann var Idar Handagard. Foreningen hadde ved stiftelsen 41 medlemmer, og Sven Moren ble «skrivar».

## Historie
Allerede i 1899 hadde det vært diskutert om man skulle opprette et mållag for lærere. Men dette ble avvist, man mente det var bedre om lærerne arbeidet for saken uten å skape egne organisasjoner. Men i 1910  så forfattere som skrev på nynorsk behovet for å stå sammen for å fremme sine interesser. Dette inspirerte folk i andre yrker til å gjøre det samme. Bladmannalaget var det neste som ble etablert, det skjedde på årsstevnet for Noregs Ungdomslag i Skien i 1913. I 1916 ble et lærermållag dannet, og siden kom mållag på løpende bånd for ulike yrkesgrupper: Telegrafmållaget, Lensmanssmållaget, Norsk Prestemållag, mållag for ansatte i departement, postvesen og jernbane, samt mellom ordførere, ingeniører, apotekere, leger og jurister.

Etter en strid mellom Norsk bokmannslag og Den norske forfatterforening utnevnte regjeringa tre menn fra Norsk bokmannslag til å være med i Forfatterforeningens litterære råd. En av disse var Sven Moren, som satt i rådet fra 1915 til 1928. Etter dette ble lagets medlemmer også medlemmer i Den norske Forfatterforening.

## Ledere
*Idar Handagard 1910 til ?
*Sven Moren 1913 til 1916
*Olav Hoprekstad 1917 til 1930
*Halvor Floden 1931 til 1956 
*Olav Dalgard 1963 til 1973, kanskje lenger

## Referanser
Harald Espelund

**Harald Espelund** (født 10. desember 1948) er en norsk lokalpolitiker fra Fremskrittspartiet. Han var i fra 2003 til 2015 ordfører i Ullensaker kommune i Akershus. Han var vararepresentant til Stortinget i perioden 2001–2005. 

Espelund er gårdbruker av yrke.

## Referanser


## Eksterne lenker
* 
*
Rebecka Liljeberg

**Rebecka Månstråle Liljeberg**, (født 1981), er en svensk tidligere skuespiller. 
Hun er mest kjent for rollen som Agnes i filmen *[[Fucking Åmål]]*. En film hun sammen med Alexandra Dahlström vant en Guldbagge i 1999 for beste kvinnelige hovedrolle.

Rebecka Liljeberg har forlatt skuespillerkarrieren og fullført medisinstudie ved Karolinska Institutet i Stockholm.

I 2013 er hun lege ved Södersjukhuset i Stockholm. Hun er gift og har tre barn.

## Filmografi
* 2002 – *[[Bear's Kiss]]*
* 2000 – *[[Skärgårdsdoktorn]]* (TV)
* 2000 – *[[Födelsedagen (2000)|Födelsedagen]]*
* 1999 – 2000 – *[[Eva & Adam]]* (TV)
* 1999 – *[[Där regnbågen slutar]]*
* 1999 – *[[Sherdil]]* 
* 1998 – *[[Fucking Åmål]]*
* 1998 – *[[Längtans blåa blomma]]* (TV)
* 1997 – *[[Närkontakt (kortfilm)|Närkontakt]]* (kortfilm)
* 1991 – *[[Sunes jul]]* (TV)

## Referanser


## Eksterne lenker
*
Den grå dame i Larvik

:*For andre grå damer, se pekersiden [[Den grå dame]].*

**Den grå dame i Larvik** er i folketroen et gjenferd som går igjen på Herregården i Larvik. 

Sagnet sier at den grå damen er avbildet på et maleri som henger i spisesalen (riddersalen); det skal være det eneste portrettet som ikke er identifisert. Når man beveger seg omkring i rommet, påstås det at maleriet følger en med øynene. Hun tillegges også poltergeistvirksomhet, som å flytte rundt på tunge stoler.
Fredrikstad Cup

**Fredrikstad Cup** er en skandinavisk håndballturnering for barn, ungdom, og voksne, både gutter og jenter som avholdes i Fredrikstad. Den har blitt avholdt årlig siden 1982.

Fredrikstad Cup arrangeres hvert år i Pinsen, og er Norges største håndballcup. I 2012 deltok 520 lag, etter en historisk påmeldingsrekord på 600 lag fra 150 klubber. Totalt ble det avholdt ca. 1600 kamper i løpet av 3 dager. 2013 slo denne rekorden, da var 783 lag påmeldt.

Østsiden IL Fredrikstad er hovedarrangør, men arrangementet gjennomføres av 23 forskjellige organisasjoner i Fredrikstad.

Totalt bidrar 1100 frivillige rundt 13000 timer i løpet av året.

## Underholdning
Fredrikstad Cup har fokus på det sosiale utenom håndballbanen. Hvert år kommer kjente artister til Fredrikstad for å underholde 7000 deltagere, og noen av de som tidligere har underholdt er blant annet: Karpe Diem, Erik&Kriss, Cir.Cuz, Katastrofe, JokR, Robin&Bugge, Kesera, WigWam og MadCon.

## Referanser


## Eksterne lenker
*  (Kilde for denne artikkelen)
Jiuzhou havn

**Jiuzhou havn** er fergehavnen til Zhuhai i Guangdong i Folkerepublikken Kina. Den har høyhastighets fergetrafikk til Hongkong og Shenzhen. Derfra går det også busser til forskjellige steder vest for Perleflodens delta, som Jiangmen og Shunde.

Zhuhai i sin helhet har syv havneanlegg, i Gaolan, Wanshan, Jiuzhou, Xiangzhou, Tangjia, Hongwan og Doumen. 

Den  10. juli 2007 ble det også satt i gang fergetrafikk mellom Jiuzhou og Hongkong internasjonale lufthavn.

## Referanser
Yiwu

** Yiwu** (kinesisk: 义乌, pinyin: *Yìwū*) er et byfylke i byprefekturet Jinhua i Zhejiangprovinsen i Folkerepublikken Kina. 

Befolkningen var på  innbyggere i 1999.

Yiwu ligger 100 km sør for Hangzhou. Nærmeste by er Dongyang. Området omkring Yiwu er fjellrikt.

## Historie
Området omkring Yiwu var befolket allerede på neolittisk tid. Selve byen ble grunnlagt under Qin-dynastiet, cirka 220 f.Kr., og fikk navnet Yiwu i år 624.

Yiwu var hjemsted til en rekke ledende skikkelser innen kunst, litteratur, utdannelse og teknikk. Blant annet kan nevnes Chen Wangdao, som var den første som oversatte  Det kommunistiske manifest til kinesisk. En annen er historikeren og politikeren Wu Han.

## Eksportindustri
Yiwu har (2012) en stor og tildels dominerende andel av verdens produksjon av utstyr knyttet til julefeiringen verden over, og av strømper. 

## Samferdsel
Yiwu lufthavn ligger i fylket Yiwu.

## Referanser


## Eksterne lenker
* 
* Infoside
* Yiwu China
Grepa

**Grepa** er et tidligere, norskeid varemerke for komfyrer. Komfyrene ble produsert ved Grepa og Mjelva Fabrikker i Ørsta i Møre og Romsdal. Fabrikken ble startet i 1929 av Havtor Hovden. 1. oktober 2007 ble Grepa solgt til italienske Candy Group og merkenavnet byttet til **Hoover Grepa**.

## Komfyren
Grepa laget elektriske komfyrer og var i senere tid særlig kjent for sin «tette stekeovn». En silikonlist tettet mellom selve stekeovnen og glasset på stekeovsdøren, slik at fuktighetstapet ble redusert. Hos andre produsenter var det tidligere vanlig at listen rundt stekeovnen ikke gikk helt rundt og ga en tett løsning. Grepas løsning ga også raskere oppvarming og redusert energibehov, fordi det ble mulig å steke ved en noe lavere temperatur som følge av den «tette løsningen». Grepa var i mange år alene om å ha «tett stekeovn», men i dag har de fleste komfyrmerker en lignende løsning for sine beste produkter.

## Fabrikken
Grepa har sin opprinnelse fra gamle Grepa og Mjelva Fabrikker (1907&ndash;1988). Hotelleier Mjelva i Geiranger bygde i 1907 eget kraftverk for å skaffe elektrisitet til Hotell Union. Mjelva satte også opp en liten fabrikk for fremstillingen av elektriske apparater, denne ble senere flyttet til Ørsta. Selskapet er nå solgt til det italienske storkonsernet Candy Group, som nå markedsfører komfyrene fra fabrikken under varemerket *Hoover Grepa*. Utenlandske eiere har imidlertid Grepa hatt siden 1988, da fabrikken ble kjøpt av det finske selskapet Forste OY, som tilhørte Helkama konsernet. Den norske delen av virksomheten gikk da i noen år under navnet *Grepa Forste AS*, men komfyrene ble markedsført under navnet Grepa. Siden ble firmanavnet byttet til *Helkama Grepa AS*, som høsten 2007 ble solgt til Candy Group.

Grepa og Mjelva Fabrikker i Ørsta var den siste, store komfyrprodusenten som faktisk produserte alle sine modeller i Norge. BEHA, som i 1988 vurderte kjøp av Grepa og Mjelva Fabrikker, produserte komfyrer i Norge frem til august 2007 og  stekeovner for innbyggning ble produsert i Norge frem til juni 2015. Grepa-fabrikken i Ørsta hadde produksjon av Grepa komfyrer fram til utgangen av juni 2008.

## Se også
* Candy Group

## Referanser


## Eksterne lenker
* Candy Group
Shamian

**Shamian** (kinesisk: 沙面岛岛, *Shamian Dao*) er en øy i Perlefloden i bydistriktet Liwan i Guangzhou i Folkerepublikken Kina. På 1700-tallet tillot Qing-dynastiet europeere og amerikanere å opprette handelsposter på øya, og til og med noen militære anlegg. Shamian areal er ca. 0,3&nbsp;km².

I 1856 ble området delt i to konsesjoner, en britisk og en fransk  (hvorav 4/5 tilhørte britene og 1/5 franskmennene). De samarbeidet om å grave et kunstig elveløp på nordsiden, nå kalt Shajichong, som gjorde det til en øy med gode forsvarsmuligheter. Øya var knyttet til fastlandet med to broer, som ble stengt kl 22.00. Den engelske broen mot nord ble bevoktet av sikhstyrker fra India, den franske av annamitter. 

Øya har alleer, kirker, historiske bygninger og små parkanlegg som gjør den til et av de mest attraktive stedene i Guangzhou. Shamian er populær blant både kinesiske og utenlandske turister.

Den franske katolske kirken, *[[Vår Frue av Lourdes i Guangzhou|Vår Frue av Lourdes]]* (露德圣母堂), er restaurert og ligger inntil den midtre boulevarden på øya. Den er i den franske enden av øya og stod ferdig i 1892. Den britiske protestantiske kirken, *Christ Church Shamian* (沙面堂, pinyin: *Shamian Tang*), ble bygd i 1865.

## Administrative enheter
Subdistriktet Shamian består av to nabolagskomiteer: 
* Cuizhou (翠洲社区)
* Etan (鹅潭社区)

## Eksterne lenker
* 
*  Kart over Shamian
China Hotel

**China Hotel** er et hotell i Guangzhou i Guangdong i Kina. Det ble bygd i 1979 av  det Hongkong-registrerte konglomeratet Hopewell Holdings Ltd (kontrollert av Gordon Wu) under en ny kontraktsform som er blitt kjent som *[[Build-Operate-Transfer]]*. Dette innebærer at en utenlandsk partner bygger for egen regning og får drive virksomheten lenge nok til å ha fått en pen avkastning, for deretter å overdra det kostnadsfritt til en lokal partner.

Det femstjernes hotellet med 1&nbsp;200 rom var da det stod ferdig det største og mest moderne i Fastlands-Kina. Det ligger i Guangzhous forretningsdistrikt.
Astrakan

:*Denne artikkelen omhandler epletreet Astrakan. For det russiske distriktet og byen Astrakhan, se [[Astrakhan]]*.

**Astrakan** er et treslag. Fruktene som treet bærer er epler. Astrakan er et kraftig og relativt stort epletre. Treet er bredt, gjerne bredere enn det er høyt. De største trærne kan bli ca. 8 meter høye. Blomstringen finner sted meget tidlig. Samtidig med løvspretten utvikler treet blomster med store hvite kronblader. Astrakan er en hardfør tresort som kan dyrkes i nær hele Norden. Treslaget har relativt lang levetid. Det finnes 150 år gamle trær som fortsatt blomstrer.
Astrakan kan ompodes og innpodes i andre sorter.

## Frukt
For trær i Norden modner frukten i september måned. 
Frukten er større på yngre trær enn på eldre. På unge trær er frukten gjerne 5,5 cm høy og 6,5 cm bred. Eplenes hud er middelstykk og overflaten er vokset. Kjøttet er hvitt, nesten luktfritt og relativt tørt, men med en fyldig krydret smak og god syrlighet.
Det er dyrket frem ulike sorter Astrakan:

*Klar Astrakan, som har gule epler med enkelte røde prikker.
*Rød Astrakan, som har jevnt røde epler.
*Hvit Astrakan, som har klargrønne epler.
*Gyllenkroks Astrakan, som har epler som gjerne er halvt røde (på solsiden) og halvt gule.

## Historie og utbredelse
Av navnet antar en at treet stammer fra distriktet Astrakhan nord for Det kaspiske hav.
Treslaget nevnes første gang av den svenske botanikeren Peter Jonas Bergius i en bevart tale fra 1780.
Treslaget fikk utbredelse først i Sverige, Norge og England, men er nå dyrket over hele Europa.
Av utbredelseshistorien og genetikken indikeres at treslaget er svensk og ikke russisk.

## Eksterne lenker
* Fotografi av rød Astrakan
Ragnfrid Stokke

**Ragnfrid Stokke** (født 8. oktober 1944 i Washington D.C., USA) er en norsk oversetter.

Hun er cand. philol. med russisk hovedfag fra Universitetet i Oslo i 1971. Ved siden av oversettervirksomheten har hun tidligere arbeidet med billedkunstområdet i Norsk kulturråd. Hun oversatte sin første bok i 1972: Aleksander Solsjenitsyns *August 1914* (sammen med Ingvild Broch og Bjørn Valderhaug), og har pr 2007 oversatt 28 bøker. Hun oversetter fra engelsk, russisk, svensk og dansk.

Ragnfrid Stokke har mottatt Kultur- og kirkedepartementets pris for barne- og ungdomslitteratur 2007, for oversettelsen av *Griseparadis* av Kitty Fitzgerald. Andre representative oversettelser er *Guden for små ting* av Arundhati Roy, *Jane Eyre* av Charlotte Brontë og *Stormfulle høyder* av Emily Brontë.
Hun har også mottatt stipend fra Norsk Oversetterforening.
## Referanser
Wang Xiaoning

**  Wáng Xiǎoníng ** 王小宁 er en kinesisk ingeniør fra Shenyang i Liaoning som ble arrestert og dømt til ti års fengsel i Folkerepublikken Kina for å ha offentliggjort kontroversielt materiale *online*. 

I 2000 og 2001 skal Wang ha lagt inn meldinger på en Yahoo!-gruppe som gikk inn for demokrati og slutt på ettpartistyre i Kina. Han ble arrestert i september 2002 etter at Yahoo hjalp kinesiske myndigheter med å finne den adsressen materialet ble lagt inn fra. I september 2003 ble Wang funnet skyldig i «anstiftelse til undergravelse av statsmakten» og dømt til ti års fengsel.
Tilman Aretz

**Tilman Aretz** (født 1965 i Düsseldorf i Tyskland) er en tysk sinolog som er basert i Taipei på Taiwan.

Artez vokste opp i Meerbusch, og studerte kinesisk litteratur, historie og østasiatisk politikk i Köln, Freiburg, Taipei og Bochum. Han bosatte seg så i Taipei med sin taiwanske hustru i september 1994.

Han er redaktør/forfatter av *Greater China Factbook*, utgitt høsten 2007 i Taipei (ISBN 978-986-7762-97-9). Verket dekker befolkning, etniske minoriteter, språk, religion, geografi, klima, politikk, økonomi, historie, de kinesiske stjernetegn og den kinesiske kalender, vekt og mål, mennekerettighetsbrudd, og mye mer.

## Referanser
Nanhai

**Nanhai** (forenklet kinesisk: 南海区, tradisjonell kinesisk: 南海區, pinyin: *Nánhǎi Qū*) er et bydistrikt i byprefekturet Foshan i provinsen Guangdong i Folkerepublikken Kina. Før 8. desember 2002 var Nanhai en by på fylkesnivå, med noe større territorium.
 
Nanhai har 1&nbsp;113&nbsp;000 innbyggere (2002), og er en av de rikeste administrative enheter i Guangdong.

Et stort selskap med hovedkontor i Nanhai er Aston Bathroom Appliances som produserer over 150 forskjellige modeller av badekar, håndfat, toaletter og dusjkabinetter.

## Grunnleggelse
Byen Nanhai ble grunnlagt i 1271 av to brødre som hadde flyktet fra Nord-Kina og hadde med seg sin avdøde fars ben. De var på flukt fra mongolene på en bambusflåte ned elven da de kom ut i uvær og flåten ble knust. Brødrene slo seg ned på stedet og bygde en helligdom til minne om hendelsen. 

## Administrative enheter
**Subdistrikter:**
* Guicheng  (桂城街道, *Guìchéng Jiēdào*), Luocun (罗村街道, *Luōcūn Jiēdào*); 
**Storkommuner:**
* Lishui (里水镇, *Lǐshuǐ Zhèn*), Jiujiang (九江镇, *Jiǔjiāng Zhèn*), Danzao (丹灶镇, *Dānzào Zhèn*), Dali (大沥镇, *Dàlì Zhèn*), Shishan (狮山镇, *Shīshān Zhèn*), Xiqiao (西樵镇, *Xiqiáo Zhèn*).

## Eksterne lenker
*
Yingtan

** Yingtan ** (鹰潭; pinyin: * Yīngtán*) er en liten by på prefekturnivå i østlige del av provinsen Jiangxi i Kina.  Den er et viktig jernbaneknutepunkt. Nær byen ligger rekreasjonsområdet Lónghǔ Shān 龙虎山  som av mange regnes som der daoismen (道教) oppstod. 

Området har mange interessante templer, huler, fjell og landsbyer.  Litt øst for byen, ved Xinjiang-elva, ligger Guixi kullkraftverk.

## Administrative enheter
Yingtan består av ett bydistrikt, ett byfylke og ett fylke:

* Bydistriktet Yuehu – 月湖区 *Yuèhú Qū*&thinsp;;
* Byfylket Guixi – 贵溪市 *Guìxī Shì*&thinsp;;
* Fylket Yujiang – 余江县 *Yújiāng Xiàn*.

## Kommunikasjoner
Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Kinas riksvei 320 går også gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Den store Qi-muren

** Den store Qi-muren**  (长城, pinyin: *Qí Chángchéng*) er den eldste grensemur i Kina. Byggingen av muren begynte i 685 f.Kr. og skulle beskytte staten Qi mot angrep fra staten Chu. Muren strekker seg mellom de nåværende byene Jinan (ved elven Huang He) og Qingdao (ved havet).

Rester av muren finnes en rekke steder i provinsen Shandong. De deler som er oppført på Folkerepublikken Kinas liste over kulturminner befinner seg i de følgende administrative jurisdiksjoner: Jinan, byfylket Zhangqiu, byfylket Feicheng, byprefekturet Tai'an, byprefekturet Laiwu, byprefekturet Zibo, fylket Yiyuan, fylket Linqu, byfylket Anqiu, bydistriktet Zhucheng, fylket Yishui, fylket Ju, fylket Wulian, byfylket Jiaonan og Qingdao.

## Litteratur
* He Deliang 何德亮: «Qi changcheng xianzhuang kaocha 齐长城现状考察» (Undersøkelser om Den store Qi-murens nåværende tilstand), i *Wenwu tiandi* 文物天地 2003.12.

## Eksterne lenker
* Chronology – engelsk
* The Wall of Qi State – engelsk
* Qi changcheng – kinesisk Baidu Baike
* Qi changcheng – kinesisk
* Qi changcheng yizhi – kinesisk
* Qi changcheng – kinesisk
Shandong pedagogiske universitet

**Shandongs pedagogiske universitet**, også kjent som **Shandongs læreruniversitet** (*Shandong Normal University*) er et universitet i Jinan i provinsen Shandong i Kina. Det ble opprettet i 1950, og var kjent som Shandongs pedagogiske høyskole (Shandongs lærerhøyskole) til 1981.

## Eksterne lenker
* Hjemmeside
Bocca Tigris

**Bocca Tigris** (*«Tigerkjeften»*, kinesisk: 虎门, pinyin: *Hǔmén*, «Tigerporten», engelsk: **The Bogue**) er munnen av hovedgrenen av de mange elvegrenene i Perleflodens delta, der hvor Perlefloden tømmer seg i Sør-Kina-havet. Dette var et strategisk sted ved innseglingen til Kanton, og stredet var tungt befestet av kinesiske styrker. For vestlige handelsfolk var Bocca Tigris nærmest betrakte som innfarten til selve Kina, frem til andre byer enn Kanton på misten av 1800-tallet ble åpnet for handel.

Selve elvemunningen hadde befestninger på hver side, som det fremdeles er godt bevarte historiske minner av. På hver sin side av elvemunningen er det to små fjell, Store tigerfjell og Lille tigerfjell. 

Flere av slagene under Den første opiumskrig ble utkjempet her. På landsiden på østsiden ligger den historisk viktige byen Humen. Her ble noen store partier opium innsmuglet av briter og amerikanere brent i 1839, og det var denne episoden som gav britene foranledningen til å gå til krig.  

En av de traktater som britene ble istand til å gjennomtvinge ble inngått her i 1843. På engelsk kalles den for *Boguetraktaten*, men den kalles også for Humentraktaten. Med den sikret britene sine borgere eksempt rettsstatus fra kinesisk jurisdiksjon i sine konsesjonsenklaver.
Pasjonsdrap

Et **pasjonsdrap** (fransk: *crime passionel*) begår den som i sterk affekt, fortrinnsvis sjalusi i møte med svik i et kjærlighetsforhold, øver en forbrytelse fremfor alt bestående i mord på sin ektefelle eller kjæreste eller samtidig også dennes elsker/elskerinne. Utroskap som motiv for drap ble i eldre fransk rettspleie betraktet som en formildende og dermed straffereduserende omstendighet. Forbrytelsen gjaldt som ikke forsettlig, men begått ut av det overveldende sinnsopprør som forøveren ble fanget inn i idet han oppdaget den andres utroskap. I Frankrike kunne det på 1800-tallet til og med ende med frifinnelse i en del slike tilfeller. Fransk lovgivnings eksplisitte særbestemmelser om *crime passionel* bortfalt ikke før i 1975.

Denne type forbrytelse, og den kulturelle og tidvis rettslige toleranse overfor den, hører eller hørte gjerne til samfunn der æresbegrepet har holdtes høyt i hevd.

Det egentlige pasjonsdrapet er forskjellig fra *[[æresdrap]]* ved at forbrytelsen fullbyrdes i øyeblikkelig affekt. Begrepet æresdrap omfatter derimot både forbrytelser i øyeblikkets affekt og grundig planlagte forbrytelser, og æresdrap kan utøves også av en person som ikke selv er den svekne part i et romantisk forhold.

## Se også
*Æresdrap

## Referanser
Haug landbruksskole

**Haug landbruksskole** var en landbruksskole som lå i Vardal i Oppland. Skolevirksomheten pågikk fra 1857 til 1896.

Christians amt (det seinere Oppland fylke) kjøpte garden Haug til skolegard i 1856, og fikk arkitekt Otto Hjort Friis til å planlegge bebyggelsen. Husa på skolegarden ble bygd 200 meter nordøst for det gamle tunet. I løpet av sine 39 år uteksaminerte skolen 395 elever, i tillegg til de som hadde vært innom uten å ta eksamen.

Haug var den første landbruksskolen i Christians amt og et av de første store prosjektene til formannskapet i amtet. Da skolen ble flytta til storgården Storhove i 1896, var det mot stemmene til ordførerne på Vestopplanda. Også i 1850-åra, da amtsformannskapet diskuterte kjøp av landbruksskolegard, var det ei klar geografisk deling mellom Gudbrandsdalen på den ene sida og Vestopplanda og Valdres på den andre. Landbruksskoledebattene er således tidlige eksempler på de politiske kløyvingstendensene i Oppland fylke.  

## Skolestyrere på Haug
*1856–1880: Theodor Koller (født i 1827, død i 1897)
*1881–1892: L.P. Nilssen
*1893–1896: Nils K. Ødegaard (født i 1853, død i 1921)

## Litteratur
*Nøkleby, Olaf: *Boka og plogen. Landbruksopplæring i Oppland gjennom 150 år*, Lena 2007.
*Nøkleby, Olaf: "Landbruksskolen på Haug i Vardal", i *Årbok for Mjøsmuseet 2007*, Kapp 2007, s. 124-136.

## Eksterne lenker
Widerøe-bilde av Haug (1951)
Nyamko Sabuni

**Nyamko Ana Sabuni** (født 31. mars 1969 i Bujumbura i Burundi) er en svensk politiker. Hun var fra juni 2019 til april 2022 partileder for Liberalerna. Hun ble innvalgt i Riksdagen i 2002 og har vært med i partiledelsen for sitt parti siden 2004. Fra 2006 til 2013 var hun minister i Reinfeldt-regjeringen, først som integrasjonsminister fra 2006 til 2010 og likestillingsminister fra 2006 til 2013.

Hennes far er politisk flyktning fra Kongo-Kinshasa, og Sabuni ble født i eksil i Burundi. Hun kom til Sverige i 1981, tolv år gammel og vokste opp i Kungsängen. Hun  studerte jus, migrasjonspolitikk og informasjon og kommunikasjon. Hun ble ansatt i kommunikasjonsfirmaet Geelmuyden.Kiese og har også vært selvstendig næringsdrivende.

## Bibliografi
* 2006 – Flickorna vi sviker: om hederskultur i Sverige. Stockholm: Folkpartiet. Libris 10213085 
* 2010 – Det nya Sverige: [min vision : min väg]. Stockholm: Ekerlid. Libris 11856397. ISBN 9789170921513 

## Eksterne lenker
* 
* 
* Offisielt nettsted hos Folkpartiet 
* Riksdagens ledamotinfo
Sydney Greenstreet

**Sydney Greenstreet** (født 27. desember 1879, Sandwich, Kent, England, død 18. januar 1954) var en engelsk skuespiller.

Han var ett av åtte barn til en lærgrossist. Som attenåring reiste han til Ceylon (Sri Lanka) for å skape seg en fortjeneste som teplantasjeeier, men foretaket gikk konkurs på grunn av tørken. Han vendte da hjem til England, der han blant annet ledet et bryggeri og på fritiden studerte ved en skuespillerskole.

I 1902 scenedebuterte han i rollen som morder i en oppsetning av *[[Sherlock Holmes]]*. To år senere dro han på turné til USA, der han gjorde debut på Broadway. Han turnerte siden rundt i USA med ulike teaterselskap, der han medvirket i alt fra Shakespeare til musikalkomedier, uten å nå noen større framgang.

I 1941, ved 61-årsalder, gjorde han så filmdebut i rollen som Kasper Gutman i *[[Malteserfalken]]*. 

Som en storvoksen mann (han veide nesten 140 kilo) ble han etterhvert en av Hollywoods mest ettertraktede skuespillere, oftest i roller som mystiske, skumle og ondskapsfulle menn.

Greenstreet trakk seg tilbake fra skuespillerlivet i 1950, og døde fire år senere i en alder av 74, av diabetes og Brights sykdom (glomerulonefrit).

## Filmografi
* *[[Malaya (film)|Malaya]]* (1949) … The Dutchman
* *[[Flamingo Road]]* (1949) … Sheriff Titus Semple
* *The Woman in White* (1948) … Count Alessandro Fosco
* *[[Ruthless]]* (1948) … Buck Mansfield
* *[[The Velvet Touch]]* (1948) … Capt. Danbury
* *[[The Hucksters]]* (1947) … Evan Llewellyn Evans
* *That Way with Women* (1947) … James P. Alden
* *[[The Verdict (1946 film)|The Verdict]]* (1946) … Supt. George Edward Grodman
* *[[Devotion (film)|Devotion]]* (1946) … William Makepeace Thackeray
* *[[Three Strangers]]* (1946) … Jerome K. Arbutny
* *[[Christmas in Connecticut]]* (1945) … Alexander Yardley
* *Conflict* (1945) … Dr. Mark Hamilton
* *Pillow to Post* (1945) … Colonel Michael Otley
* *[[Hollywood Canteen]]* (1944) … Himself
* *The Conspirators* (1944) … Ricardo Quintanilla
* *[[The Mask of Dimitrios]]* (1944) … Mr. Peters
* *[[Between Two Worlds (film)|Between Two Worlds]]* (1944) … Reverend Tim Thompson
* *[[Passage to Marseille]]* (1944) … Major Duval
* *[[Background to Danger]]* (1943) … Colonel Robinson
* *[[Casablanca (film)|Casablanca]]* (1942) … Signor Ferrari
* *[[Across the Pacific]]* (1942) … Dr. Lorenz
* *[[They Died with Their Boots On]]* (1941) … Lt. Gen. Winfield Scott
* *[[Malteserfalken]]* (1941) … Kasper Gutman

## Referanser


## Eksterne lenker
* 
*
La trahison des images

***La trahison des images***  (fransk for «Bildenes forræderi») er et oljemaleri av den belgiske surrealist-maleren René Magritte (1928–29). Det henger for tiden i Los Angeles County Museum of Art (LACMA) i Los Angeles, California. Det var tidligere huset i Art Institute of Chicago i Chicago.

Bildet viser en pipe som ser ut som om det er hentet fra en reklame for en tobakksforretning. Magritte skrev så under pipen: *«Ceci n'est pas une pipe»* («Dette er ikke en pipe»), noe som høres ut som en selvmotsigelse, men som faktisk er sant, slik tittelen antyder. Maleriet er ikke en pipe, men snarere et bilde eller en representasjon av en pipe, ikke pipen i seg selv. Magritte sa selv: «Bare prøv å stappe pipen med tobakk! Hvis jeg skulle skrevet 'Dette er en pipe' på bildet ville jeg ha løyet.»

Magritte utforsket videre den samme tematikken på samme vis med bildet *La Clef des songes* (1930).

## Referanser


## Litteratur
* Allmer, Patricia (2009): *René Magritte: Beyond Painting*, Manchester University Press, ISBN 0-7190-7928-4.
* Foucault, Michel (1983): *This is not a pipe*. Berkeley: University of California Press. ISBN 0520049160.

## Eksterne lenker
* Maleriet ''La trahison des images'' hos LACMA
* Magritte Foundation
* René Magritte museum
Tuva (kvinnenavn)

**Tuva** er et kvinnenavn med opprinnelse i det norrøne navnet *Tófa* som var en kortform av navn som begynte med Tor- og hadde sluttledd på f- eller v-. Eksempler er Torve som betyr «torden» og «hellig» og *Þórfríðr* (Torfrid) som betyr «torden» og «vakker». Navnet er en variant av Tove.

## Utbredelse
Navnet *Tuva* har vært vanlig i Norge siden 1990-årene og hadde en popularitetstopp med 1,1 % i 2002.

I 2002 var Tuva det 12. mest brukte navnet på nyfødte jenter i Norge, navnet er også mye brukt i Sverige.

|}

## Referanser


## Eksterne lenker
*
Chris Cornell: Unplugged in Sweden

***Chris Cornell: Unplugged in Sweden*** er et bootleg livealbum med Chris Cornell, fra en akustisk konsert i juli 2006. 

På dette uoffisielle, men første, konsertalbumet fremfører Cornell låter fra Soundgarden, Temple of the Dog, Audioslave og andre artister. «Billie Jean» ble senere inkludert på studioalbumet *[[Carry On (Chris Cornell-album)|Carry On]]*. 

Konserten ble avholdt på konsertstedet O-Baren på Stureplan i Stockholm, og opptaket krediteres Magnus Gustafsson.

Lydkvaliteten skiller seg fra typiske bootlegs, da konserten ble tatt opp for live radio og det er disse opptakene som benyttes. Originalversjonen er en vinyl-LP, men den er også gitt ut i CD-versjon under tittelen *Sleeping at a time*.

## Sporliste
# «Doesn't Remind Me» (Audioslave)
# «Like a Stone» (Audioslave)
# «Wide Awake» (Audioslave)
# «Fell on Black Days» (Soundgarden)
# «Be Yourself» (Audioslave)
# «Billie Jean» (Michael Jackson)
# «Original Fire» (Audioslave)
# «Redemption Song» (Bob Marley)
# «Peace, Love, and Understanding» (Elvis Costello)
# «All Night Thing» (Temple of the Dog)
# «Black Hole Sun» (Soundgarden)
# «Call me a Dog» (Temple of the Dog)
# «Thank You» (Led Zeppelin)

## Referanser
Lillestrøm Sportsklubb i 2008

Sesongen 2008 er Lillestrøm sin 18. strake sesong i Tippeligaen og den 33. strake sesongen i øverste divisjon.

## Oppkjøringskamper

## Tippeligaen
## Tabell

### 30. mars   [[Lillestrøm Sportsklubb|Lillestrøm]] – [[Tromsø Idrettslag|Tromsø]]  kl:18.00

### 6. april   [[Stabæk Fotball|Stabæk]] – [[Lillestrøm Sportsklubb|Lillestrøm]]  kl:20.00

### 12. april   [[Lillestrøm Sportsklubb|Lillestrøm]] – [[Vålerenga Fotball|Vålerenga]]  kl:20.00

### 20. april   [[Lillestrøm Sportsklubb|Lillestrøm]] – [[Molde FK|Molde]]  kl:18.00

### 27. april   [[Sportsklubben Brann|Brann]] – [[Lillestrøm Sportsklubb|Lillestrøm]]  kl:18.00

### 4. mai   [[Lillestrøm Sportsklubb|Lillestrøm]] – [[Viking Fotballklubb|Viking]]  kl:18.00

### 16. mai   [[Rosenborg Ballklub|Rosenborg]] – [[Lillestrøm Sportsklubb|Lillestrøm]]  kl:18.00

### 25. mai   [[Lillestrøm Sportsklubb|Lillestrøm]] – [[Hamarkameratene|Ham-Kam]]  kl:18.00

### 1. juni   [[Fotballklubben Bodø/Glimt|Bodø/Glimt]] – [[Lillestrøm Sportsklubb|Lillestrøm]]  kl:18.00

### 8. juni   [[Lillestrøm Sportsklubb|Lillestrøm]]  – [[Aalesunds Fotballklubb|Aalesund]]  kl:18.00

### 29. juni   [[Strømsgodset Toppfotball|Strømsgodset]] – [[Lillestrøm Sportsklubb|Lillestrøm]]  kl:18.00

### 6. juli   [[Lillestrøm Sportsklubb|Lillestrøm]] – [[FC Lyn Oslo|Lyn]]  kl:18.00

### 13. juli   [[Fredrikstad fotballklubb|Fredrikstad]] – [[Lillestrøm Sportsklubb|Lillestrøm]]  kl:18.00

### 20. juli   [[Lillestrøm Sportsklubb|Lillestrøm]] – [[Fotballklubben Bodø/Glimt|Bodø/Glimt]]  kl:18.00

### 27. juli   [[Hamarkameratene|Ham-Kam]] – [[Lillestrøm Sportsklubb|Lillestrøm]]  kl:18.00

### 2. august   [[Lillestrøm Sportsklubb|Lillestrøm]] – [[Strømsgodset Toppfotball|Strømsgodset]]  kl:18.00

### 10. august   [[FC Lyn Oslo|Lyn]] – [[Lillestrøm Sportsklubb|Lillestrøm]]  kl:18.00

### 24. august   [[Viking Fotballklubb|Viking]]  – [[Lillestrøm Sportsklubb|Lillestrøm]]  kl:18.00

### 31. august   [[Lillestrøm Sportsklubb|Lillestrøm]] – [[Stabæk Fotball|Stabæk]]  kl:18.00

### 14. september   [[Molde FK|Molde]] – [[Lillestrøm Sportsklubb|Lillestrøm]]  kl:18.00

### 21. september   [[Lillestrøm Sportsklubb|Lillestrøm]] – [[Sportsklubben Brann|Brann]]  kl:18.00

### 28. september   [[Tromsø Idrettslag|Tromsø]] – [[Lillestrøm Sportsklubb|Lillestrøm]]  kl:18.00

### 5. oktober   [[Lillestrøm Sportsklubb|Lillestrøm]] – [[Fredrikstad fotballklubb|Fredrikstad]]  kl:18.00

### 10. oktober   [[Vålerenga Fotball|Vålerenga]]  – [[Lillestrøm Sportsklubb|Lillestrøm]]  kl: 18.00

### 26. oktober   [[Lillestrøm Sportsklubb|Lillestrøm]] – [[Rosenborg Ballklub|Rosenborg]]  kl: 18.00

### 2. november   [[Aalesunds Fotballklubb|Aalesund]] – [[Lillestrøm Sportsklubb|Lillestrøm]]  kl:18.00

## NM SAS Braathens Cup 2008

Kamper til NM 2008 kommer senere

## Uefa Cup 2008

Kamper for UEFA Cup 2008-09 kommer senere

## Overganger
### Inn

### Ut
Arthur Edeson

**Arthur Edeson** (født 24. oktober 1891 i New York, død 14. februar 1970 i Agoura Hills i California) var en amerikansk filmfotograf.

Edeson var blant annet sjeffotograf for *[[The Master Hand]]* (1915), *[[The Price of Pride]]* (1917), The Page Mystery (1917), *[[Mid-Channel]]* (1920), *[[For the Soul of Rafael]] (1920), *Frankenstein* (1931), *Den usynlige mann* (1933) og *Malteserfalken* (1942). Han ble nominert til tre [[Oscar]] i løpet av sin filmkarriere.

== Priser og nominasjoner ==
*'Oscar:*'
* [[Oscar for beste kinematografi|Beste kinematografi]], for *Ciscos elskerinne*; 1929.
* Beste kinematografi, for *Intet nytt fra Vestfronten*; 1930.
* Best svart/hvitt-kinematografi for *Casablanca''; 1943.

## Referanser


## Eksterne lenker
* 
* Arthur Edeson hos Film Reference
Amersham stasjon

**Amersham stasjon** er en jernbane- og undergrunnsstasjon i distriktet Chiltern i Buckinghamshire. Den er endestasjon for London-undergrunnens Metropolitan-linje, og betjener også tog mellom Aylesbury og London Marylebone. Jernbane- og undergrunnsbane har samme trasé fra stasjonen og østover mot Harrow-on-the-Hill.

Stasjonen ligger 38,1 kilometer nordvest for Charing Cross og er med den den undergrunnsstasjonen som ligger lengst fra London sentrum.

|}
Epping undergrunnsstasjon

**Epping undergrunnsstasjon** er en stasjon i Londons undergrunnsbane. Den er østlig endestasjon for Central-linjen, og også den stasjonen på hele undergrunnsnettet som ligger lengst øst.

Frem til 30. september 1994 drev undergrunnsbanen en skyttelrute videre til Ongar. Denne banen drives i dag som veteranjernbane av en privat stiftelse.

|}
## Eksterne lenker
* Epping Underground Station Transport for London (Engelsk)